open-index/open-wikipedia-markdown huggingface dataset:
Ρίζες Αρκαδίας

Οι **Ρίζες** είναι ο ανατολικότερος οικισμός της δημοτικής ενότητας Τεγέας, η οποία με τη σειρά της ανήκει στο δήμο Τρίπολης, της περιφερειακής ενότητας Αρκαδίας, στην Πελοπόννησο. Σύμφωνα με τα στοιχεία της απογραφής του 2021, ο πληθυσμός του ανέρχεται στους 449 κατοίκους.

## Πληροφορίες
Το χωριό βρίσκεται στους πρόποδες του βουνού Άγιος Ηλίας (Προφήτης Ηλίας) που περιλαμβάνει τέσσερις αξιόλογες εκκλησίες. Στην κορυφή (1.100 μέτρα) βρίσκεται η μικρή εκκλησία του Προφήτη Ηλία, ακολουθούμενη κατά σειρά υψομέτρου από τις εκκλησίες του Αγίου Νικολάου, της Αγίας Μαρίνας και του Αγίου Σπυρίδωνα. Η γιορτή της Αγίας Μαρίνας γιορτάζεται κάθε χρόνο στις 17 Ιουλίου με μία τοπική πανήγυρη.

Η κύρια οικονομική δραστηριότητα είναι η γεωργία. Οι καλλιέργειες περιλαμβάνουν κεράσια, πατάτες και σταφύλια, από τα οποία γίνεται και παραγωγή κρασιού, συγκεκριμένα της ποικιλίας μοσχοφίλερο. Εδώ δραστηριοποιήθηκαν στα τέλη του 19ου αιώνα οι αδελφοί Παπανικολάου, οι οποίοι επιχείρησαν να αναπτύξουν παραγωγή αφρώδους οίνου από την συγκεκριμένη ποικιλία. Από το 1885 έως το 1935 παρήγαγαν αφρώδη οίνο υψηλής ποιότητας, ο οποίος εξήχθη στο εξωτερικό και απέσπασε χρυσά βραβεία σε παγκόσμιες εκθέσεις της εποχής.

## Απογραφές πληθυσμού

## Διατελέσαντες πρόεδροι της κοινότητας
...
* 1979-82 Δημήτρης Τσιώζης
* 1983-90 Δήμητρα Καρκαζή
* 1991-98 Γεώργιος Γκάνιος , συνταξιούχος εκπαιδευτικός.

## Προσωπικότητες
* Ελένη Κουναλάκη, Ελληνοαμερικανίδα πολιτικός, επιχειρηματίας, πρώην διπλωμάτης, η οποία υπηρετεί ως 50η Αντικυβερνήτης της Πολιτείας της Καλιφόρνιας από το 2019, και είναι η πρώτη γυναίκα στο αξίωμα αυτό.
* Τζον Πουλακίδας, Ελληνοαμερικανός καλαθοσφαιριστής, με καταγωγή από την πλευρά της μητέρας του.
* Άγγελος Τσακόπουλος, Ελληνοαμερικανός επιχειρηματίας.

## Δείτε επίσης
* Μάχη των Δολιανών και Βερβένων

## Παραπομπές


Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Υποχονδροπλασία

Η **υποχοχονδροπλασία** είναι αναπτυξιακή διαταραχή που προκαλείται από ένα αυτοσωματικό κυρίαρχο γενετικό ελάττωμα στο γονίδιο υποδοχέα αυξητικού παράγοντα ινοβλαστών 3 (ΥΑΠΙ3) που οδηγεί σε δυσανάλογα μικρό ανάστημα, μικρομελία και ένα κεφάλι που εμφανίζεται μεγάλο σε σύγκριση με τα υπανάπτυκτα τμήματα του σώματος. Κατατάσσεται ως μικρομελιός νανισμός.

## Σημάδια και συμπτώματα
Άτομα που πάσχουν από αυτή τη διαταραχή εμφανίζονται φυσιολογικά κατά τη γέννηση. Καθώς το βρέφος μεγαλώνει, ωστόσο, τα χέρια και τα πόδια τους δεν αναπτύσσονται σωστά και το σώμα του γίνεται παχύτερο και μικρότερο από το κανονικό. Τα ακόλουθα είναι χαρακτηριστικά που συνάδουν με αυτήν την κατάσταση:

* Βραχυδακτυλία
* Κοντό ανάστημα
* Μικρομελία
* Σκελετική δυσπλασία
* Ανωμαλία του μηριαίου οστού

## Αιτία
Η υποοχονδροπλασία μεταδίδεται ως ένα αυτοσωματικό κυρίαρχο χαρακτηριστικό που επηρεάζει το γονίδιο *ΥΑΠΙ3* στο χρωμόσωμα 4p16.3. Προς το παρόν δεν υπάρχει θεραπεία για αυτήν την πάθηση.

## Παθοφυσιολογία
μικρογραφία|100x100εσ| Κινάση τυροσίνης
Αυτή η διαταραχή προκύπτει από μεταλλάξεις στην περιοχή της εγγύς κινάσης τυροσίνης του γονιδίου ΥΑΠΙ3*.* Αυτό το γονίδιο παίζει σημαντικό ρόλο στην εμβρυϊκή ανάπτυξη, παίζει ρόλο στη ρύθμιση δραστηριοτήτων όπως η κυτταρική διαίρεση, η μετανάστευση και η διαφοροποίηση. 

Η υποχονδροπλασία μπορεί να προκύψει επίσης από το Lys650Asn. Στον ΥΑΠΙ3, περίπου 20 διαφορετικές μεταλλάξεις έχουν συσχετιστεί με την υποχονδροπλασία και φαίνεται να παίζει ρόλο στη σκελετική δυσπλασία.

## Διάγνωση
Η διάγνωση αυτής της κατάστασης μπορεί να γίνει μέσω ακτίνων Χ (με έλλειψη φυσιολογικής απόστασης των οσφυϊκών σπονδύλων L1 έως L5) και επιπλέον υπάρχει γενετικός έλεγχος για την εξακρίβωση της υποχονδροπλασίας. Ωστόσο, τα φυσικά χαρακτηριστικά είναι ένα από τα πιο σημαντικά στον προσδιορισμό της κατάστασης.

## Θεραπεία
μικρογραφία|147x147εσ| Σπονδυλική στένωση
Η θεραπεία της υποχονδροπλασίας συνήθως λαμβάνει τη μορφή ορθοπεδικής χειρουργικής και φυσικοθεραπείας. Η  γενετική συμβουλευτική συνιστάται για άτομα και τις οικογένειές τους. Ειδικά στην περίπτωση της σπονδυλικής στένωσης, μία επιλογή είναι η πεταλεκτομή.
## Πρόγνωση
Το προσδόκιμο ζωής για άτομα με υποχονδροπλασία είναι φυσιολογικό. Το ύψος κυμαίνεται περίπου από 132 έως 147 εκατοστά.

## Δείτε επίσης
* Αχονδροπλασία

## Παραπομπές


## Περαιτέρω ανάγνωση
* 
* 

Κατηγορία:Σκελετικό σύστημα
Κατηγορία:Αυτοσωμικές κυρίαρχες διαταραχές
Κατηγορία:Ανεπάρκειες υποδοχέα κυτταρικής επιφάνειας
Κατηγορία:Σπάνιες ασθένειες
Πειραματικό αεροσκάφος

μικρογραφία| Ένα LTV XC-142, πειραματικό αεροσκάφος V / STOL.
Ένα **πειραματικό αεροσκάφος** είναι ένα αεροσκάφος που προορίζεται για την δοκιμή νέων τεχνολογιών αεροδιαστημικής και νέων σχεδιαστικών ιδεών ή το οποίο έχει κατασκευαστεί από ερασιτέχνες για προσωπική χρήση.

Ο όρος «πειραματικό αεροσκάφος» έχει επίσης νομική έννοια. Συνήθως χρησιμοποιείται για αναφορά σε αεροσκάφη που φέρουν πιστοποιητικό αξιοπλοΐας πειραματικής κατηγορίας. Στις Ηνωμένες Πολιτείες, αυτό συμπεριλαμβάνει επίσης τα περισσότερα αεροσκάφη κατασκευασμένα για ατομική χρήση, πολλά από τα οποία βασίζονται σε συμβατικούς σχεδιασμούς και ως εκ τούτου κατατάσσονται σε πειραματική κατηγορία μόνο ονομαστικά λόγω ορισμένων περιορισμών που βρίσκονται σε ισχύ. 

Αντιθέτως, ο όρος *ερευνητικό αεροσκάφος* ή *δοκιμαστικό αεροσκάφος* υποδηλώνει γενικά, αεροσκάφη τα οποία έχουν τροποποιηθεί για να διεξάγουν επιστημονικές μελέτες, όπως η έρευνα καιρικών συνθηκών ή η γεωφυσική έρευνα, παρόμοια με ένα ωκεανογεφικό.

## Παραπομπές


## Εξωτερικοί σύνδεσμοι
* 

 
Κατηγορία:Αεροσκάφη
Φιλίππα Σάββα

Η **Φιλλίπα Σάββα** (γεννημένη στις 28 Μαΐου 1999) είναι Κύπρια ποδοσφαιριστής που παίζει ως μέσος για τη Lewes του Πρωταθλήματος Γυναικών FA και έχει αγωνιστεί στην εθνική ομάδα γυναικών της Κύπρου.

## Καριέρα σε ομάδες
Η Σάββα προσχώρησε στην ΑΕΚ Κοκκινοχωριών το 2011. Ήταν ακόμα στην ομάδαςστην πρώτη κυπριακή κατηγορία τη σεζόν 2016-17, έπαιξε 12 παιχνίδια και σκόραρε τρία γκολ. Τον Φεβρουάριο του 2018, η Σάββα πήρε μεταγραφή στην Liverpool Feds. Τον Αύγουστο του 2019, ο Φραν Αλόνσο, ο διευθυντής που έφερε τη Σάββα στη Liverpool Feds, την έφερε στο νέο του σύλλογο Lewes.

## Διεθνής καριέρα
Η Σάββα έχει αγωνιστεί για την εθνική ομάδα της Κύπρου, εμφανιζόμενη με την ομάδα κατά τη διάρκεια του προκριματικού κύκλου γυναικών της UEFA Euro 2021.

## Παραπομπές


## Εξωτερικοί σύνδεσμοι
* 
* 

Κατηγορία:Σελίδες με μη επιθεωρημένες μεταφράσεις
Κατηγορία:Ποδοσφαιριστές στην Κύπρο
Ιουλιανός της Σουηδίας

Ο **Ιουλιανός της Σουηδίας** (σουηδικά: *Julian av Sverige*, 26 Μαρτίου 2021 -) είναι το τρίτο παιδί του Πρίγκιπα Κάρολου Φίλιππου, Δούκα του Βέρμλαντ και της Πριγκίπισσας Σοφίας, Δούκισσας του Βέρμλαντ. 

Είναι μέλος της Βασιλικής Οικογένειας της Σουηδίας και εγγόνι του Βασιλιά Κάρολου ΙΣΤ΄ Γουσταύου και της Βασίλισσας Σίλβιας. Είναι έβδομος στη γραμμή διαδοχής του σουηδικού θρόνου, μετά τον αδερφό του Γαβριήλ, τον αδερφό του Αλέξανδρο, τον πατέρα του Κάρολο Φίλιππο, τον ξάδελφο του Όσκαρ, την ξαδέλφη του Στέλλα και τη θεία του Βικτώρια. 

## Γέννηση
Ο *Ιουλιανός Εριμπέρτος Φόλκε* γεννήθηκε στις 26 Μαρτίου 2021 στο Νοσοκομείο Νταντέρουντ στη Στοκχόλμη, και ώρα 11:19 (τοπική ώρα). Ζύγιζε 3 κιλά και 200 γραμμάρια και ύψος 49 εκατοστά, κατά τη γέννηση του. 

Τα ονόματά του και ο τίτλος του ανακοινώθηκαν από τον παππού του, τον βασιλιά Κάρολο ΙΣΤ΄ Γουσταύο, στη συνεδρίαση του Υπουργικού Συμβουλίου στις 28 Μαρτίου 2021, ενώ πραγματοποιήθηκαν διάφορες τελετές στο Παλάτι της Στοκχόλμης.

## Τίτλοι
***26 Μαρτίου 2021 - έως σήμερα**: Πρίγκιπας Ιουλιανός της Σουηδίας, Δούκας του Χάλαντ

Μετά την απόφαση του Βασιλιά Κάρολου ΙΣΤ΄ Γουσταύου, στις 7 Οκτωβρίου 2019, σχετικά με τις αλλαγές στις οποίες θα ανήκαν τα μέλη της οικογένειάς του στο Βασιλικό Οίκο, τα παιδιά του Πρίγκιπα Κάρολου Φίλιππου και της Πριγκίπισσας Μαγδαληνής δεν ανήκουν πλέον στο Βασιλικό Οίκο και δεν φέρουν το ύφος της *Βασιλικής Υψηλότητας*. Ωστόσο, διατηρούν τους τίτλους τους ως πρίγκιπας/πριγκίπισσα και δούκας/δούκισσα.

Σε σχέση με αυτό, ο Πρίγκιπας Ιουλιανός δεν αναμένεται να έχει δημόσιες εμφανίσεις και στο εξής θα θεωρείται ιδιωτικό πρόσωπο. Επίσης, δεν θα έχει περιορισμούς στη μελλοντική απασχόληση, ούτε και στην οικονομική δραστηριότητα. Ο Ιουλιανός εξακολουθεί να είναι κληρονόμος του θρόνου και το πρώτο μέλος της βασιλικής οικογένειας που δεν γεννήθηκε ως *Βασιλική Υψηλότητα*.

### Τιμητικές διακρίσεις
**Σουηδικές**
* : Ιππότης και Διοικητής του Βασιλικού Τάγματος του Σεραφείμ (26/03/2021)
* : Ιππότης του Τάγματος του Καρόλου ΙΓ΄ (26/03/2021)

## Παραπομπές


‍‍
## Εξωτερικοί σύνδεσμοι

|-

|-
|colspan=3|**Γραμμή διαδοχής**

Κατηγορία:Οίκος των Μπερναντότ
Κατηγορία:Σουηδοί ευγενείς
Εκκλησία της Αγίας Αικατερίνης της Ιταλίας (Βαλέτα)

Η **εκκλησία της Αγίας Αικατερίνης της Αλεξάνδρειας** (μαλτέζικα: Knisja ta' Santa Katerina), κοινώς γνωστή ως **εκκλησία της Αγίας Αικατερίνης της Ιταλίας** (μαλτέζικα: Knisja ta' Santa Katerina tal-Italja, ιταλικά: *Chiesa di Santa Caterina d'Italia*) είναι Ρωμαιοκαθολική εκκλησία στη Βαλέτα της Μάλτας. Χτίστηκε από τους Οσπιτάλιους ιππότες της Ιταλίας και λειτουργεί ως ενοριακός ναός της ιταλικής κοινότητας της Μάλτας.

## Προέλευση
αριστερά|μικρογραφία| Το εσωτερικό της εκκλησίας
Η εκκλησία χτίστηκε το 1576 από τους Ιταλούς ιππότες του Αγίου Ιωάννη, για να χρησιμεύσει ως η εκκλησία τους. Χτίστηκε δίπλα στο *Auberge d'Italie*. Βρίσκεται στην πλατεία της Νίκης ακριβώς απέναντι από την εκκλησία της Παναγίας της Νίκης. Ανατέθηκε στον Τζιρόλαμο Κασάρ  να καταρτίσει τα σχέδια. Τον 17ο αιώνα η εκκλησία επεκτάθηκε. Στο παρεκκλήσι προστέθηκε μία οκταγωνική εκκλησία. Το αρχικό εκκλησάκι άλλαξε σε ιερό της εκκλησίας. Η εκκλησία υπέστη σημαντική ανακαίνιση από το 2001 έως το 2011. Η πρόσοψη του ναού ανακαινίστηκε το 2003. Η τράπεζα της Βαλέτα χρηματοδότησε την ανακαίνιση του εσωτερικού μέρους του τρούλου του ναού. Η εκκλησία έχει τρεις βωμούς και το δάπεδό της καλύπτεται από μάρμαρο. Σήμερα η εκκλησία εξακολουθεί να λειτουργεί ως ενοριακός ναός της ιταλικής κοινότητας της Μάλτας. 

Το κτήριο της εκκλησίας αναφέρεται στο Εθνικό κατάλογο της πολιτιστικής ιδιοκτησίας των νησιών της Μάλτας.

## Έργα τέχνης
Ο ομότιτλος πίνακας ζωγραφικής ζωγραφίστηκε από τον Ματία Πρέτι. Απεικονίζει το μαρτύριο της Αγίας Αικατερίνης της Αλεξάνδρειας. Ο Πρέτι δώρισε  τον πίνακα στην εκκλησία μετά την άφιξή του στη Μάλτα. Ο τρούλος της εκκλησίας ζωγραφίστηκε επίσης από τον Πρέτι. Το σχεδίασε με ζωγραφισμένο διάκοσμο πάνω σε σοβά  και διακοσμητικά μοτίβα σε γκρι και χρυσό.

## Παραπομπές


Κατηγορία:Εκκλησίες της Μάλτα
Κατηγορία:Αξιοθέατα στη Μάλτα
Κατηγορία:Βαλέτα
Κατηγορία:Κτίρια και κατασκευές στη Μάλτα
Βαλετα
Γεώργιος Α΄ Αλεξανδρείας

Ο **Γεώργιος Α΄** ήταν Έλληνας Πατριάρχης της Αλεξάνδρειας μεταξύ των ετών 621 και 631, που διαδέχθηκε τον Άγιο Ιωάννη Ε΄ τον *Ελεήμονα*. 

Μία βιογραφία  του Αγίου Ιωάννη του Χρυσόστομου, που αναφαίρεται από τον Άγιο Φώτιο στη ''Μυριόβιβλο'',  αποδίδεται στον Γεώργιο Α΄,  καθώς και αποσπάσματα σχολίων στο Ψαλμό 2. 

## Βιβλιογραφικές αναφορές
* 

## Παραπομπές


Κατηγορία:Πατριάρχες Αλεξανδρείας και πάσης Αφρικής
Παύλος Αλεξανδρείας

Ο Πατριάρχης **Παύλος** της Αλεξάνδρειας ήταν Έλληνας Πατριάρχης της Αλεξάνδρειας μεταξύ των ετών 537 και 542.

Εκλέχτηκε Πατριάρχης το 537, όταν η Ορθόδοξη Εκκλησία της Αλεξάνδρειας, η οποία είχε προηγουμένως αναγνωρίσει τον Μονοφυσίτη Θεοδόσιο Α΄, στη συνέχεια εξόρισε τον Γαϊανό. Ήταν ο πρώτος αρνητής της Δ΄ Συνόδου της Χαλκηδόνας. που εκλέχθηκε Πατριάρχης από το 482. Καταδικάστηκε από τη Σύνοδο της Γάζας, αλλά αργότερα αποκαταστάθηκε. 

Αυτές οι εκλογές ήταν ο τελικός διαχωρισμός μεταξύ της γενεάς των Μονοφυσιτών και αυτής των Ορθοδόξων, που διαρκεί μέχρι σήμερα.

## Σημειώσεις


## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Τιμόθεος Δ΄ Αλεξανδρείας

Ο **Tιμόθεος Δ΄** (απεβ. στις 20 Φεβρουαρίου 535) ήταν ο Πατριάρχης της Αλεξάνδρειας από το 517. 

Θεωρείται ο 32ος πάπας της Κοπτικής Εκκλησίας ως *Τιμόθεος Γ΄*, καθώς οι Κόπτες δεν αναγνωρίζουν ως Τιμόθεο Γ΄ τον Τιμόθεο Σαλοφακίολο. 

## Παραπομπές


## Βιβλιογραφία
* 

Κατηγορία:Πατριάρχες Αλεξανδρείας και πάσης Αφρικής
Χάνζα Γιογκέντρα

Η **Δρ Χάνζα Γιογκέντρα** (χίντι: हंसा योगेन्द्र, γενν. 8 Οκτωβρίου 1947) είναι Ινδή γκουρού γιόγκα, συγγραφέας, ερευνήτρια και τηλεοπτική προσωπικότητα. Είναι διευθύντρια του Ινστιτούτου Γιόγκα στη Βομβάη, που ιδρύθηκε από τον πεθερό της, Σρι Γιογκέντρα. Είναι ένας κυβερνητικός μη κερδοσκοπικός οργανισμός και το παλαιότερο οργανωμένο κέντρο γιόγκα στον κόσμο, που ιδρύθηκε το 1918.

Ήταν παρουσιάστρια της τηλεοπτικής σειράς *Γιόγκα για μια καλύτερη ζωή (Yoga for Better Living)*, που προβλήθηκε στο DD National τη δεκαετία του 1980. Είναι πρόεδρος της Επιτροπής Πιστοποίησης Γιόγκα του Συμβουλίου Ποιότητας της Ινδίας (QCI) και Πρόεδρος του Διεθνούς Συμβουλίου Γιόγκα. Είναι η Αντιπρόεδρος της Ινδικής Ένωσης Γιόγκα.

## Παραπομπές


Κατηγορία:Ινδές
Κατηγορία:Γιόγκι
Κατηγορία:Ινδουιστές
Γκάργκι Βαχακναβί

Η **Γκάργκι Βαχακναβί** (περίπου 9ος-7ος αιώνα π.Χ.) ήταν αρχαία Ινδή φιλόσοφος.

Στη Βεδική λογοτεχνία, τιμάται ως μια μεγάλη φυσική φιλόσοφος, διάσημη ερμηνεύτρια των Μπράχμα Βίντια. Στην έκτη και την όγδοη Brahmana της Brihadaranyaka Upanishad αποτελεί ένα από τα κεντρικά πρόσωπα καθώς συμμετέχει στο *brahmayajna*, μια φιλοσοφική συζήτηση που διοργάνωσε ο βασιλιάς Janaka του Videha και αμφισβητεί τον σοφό Yajnavalkya με εύστοχες ερωτήσεις σχετικά με το θέμα της *atman* (ψυχής). Λέγεται επίσης ότι έχει γράψει πολλούς ύμνους στην Rigveda. Έμεινε άγαμος όλη της τη ζωή και κέρδισε τον σεβασμό των συμβατικών Ινδουιστών.

Η Γκάργκι, η κόρη του σοφού Vachaknu στη γενεαλογία του λογίων Garga (περ. 800-500 π.Χ.) πήρε το όνομά της από τον πατέρα της ως Gargi Vachaknavi. Από νεαρή ηλικία έδειξε έντονο ενδιαφέρον για τις Βεδικές γραφές και έγινε πολύ ικανή στους τομείς της φιλοσοφίας. Έγινε πολύ πεπειραμένη στις Βέδες και τους Ουπανισάντες στα Βεδικά χρόνια και συμμετείχε σε πολλές πνευματικές συζητήσεις με άλλους φιλόσοφους, των οποίων σε πολλά θέματα υπερτερούσε.

## Παραπομπές


Κατηγορία:Ινδές
Κατηγορία:Ινδοί φιλόσοφοι
Κατηγορία:Ινδοί ποιητές
Κατηγορία:Ινδοί συγγραφείς
Ιωάννης Β΄ Αλεξανδρείας

Ο **Πάπας Ιωάννης Β΄ της Αλεξάνδρειας** ήταν ο 29ος Πάπας Αλεξανδρείας και Πατριάρχης της Έδρας του Αγίου Μάρκου.

Υπολογίζεται ως **Ιωάννης Β΄** από την Ορθόδοξη Εκκλησία, η οποία αναγνωρίζει τον Ιωάννη Ταλάια ως *Ιωάννη Α΄*, αλλά είναι ο *Ιωάννης Α΄* για τους Κόπτες, που απορρίπτουν τον Ταλάια.

Ο Ιωάννης Β΄ γεννήθηκε στην Αλεξάνδρεια από χριστιανούς γονείς. Έγινε μοναχός στην έρημο της Νιτρίας, στο μοναστήρι του Αγίου Μακαρίου του Μεγάλου.

Ενάντια στη θέλησή του χειροτονήθηκε ως Πάπας και Πατριάρχης της Αλεξανδρείας στις 29 Σεπτεμβρίου 496, μετά το τέλος του Αθανασίου Β΄. Ήταν ο πρώτος επίσκοπος της Αλεξάνδρειας, που επιλέχθηκε ανάμεσα στους μοναχούς από τα μοναστήρια της ερήμου και όχι από τους έμπειρους κληρικούς της Αλεξάνδρειας. Έμεινε στη θέση αυτή για οκτώ χρόνια και επτά μήνες.

Κατά την εποχή της πατριαρχείας του καταγράφεται ότι εξασφάλιζε δωρεές σιταριού, κρασιού και λαδιού για το πρώην μοναστήρι του από τον Αυτοκράτορα.

Ήταν σθεναρός αντίπαλος της Δ΄ Οικουμενικής Συνόδου της Χαλκηδόνας και είχε κοινωνία με εκείνους που αποδεχόταν το Ενωτικόν του Αυτοκράτορα Zήνωνα χωρίς να επιβάλει επίσημο ανάθεμα στη Σύνοδο της Χαλκηδόνας. Με αυτόν τον τρόπο κράτησε σε μεγάλο βαθμό την Εκκλησία σε ειρήνη, αν και συνεχιζόταν ακόμη το σχίσμα των Aκεφάλων, το οποίο αντιτασσόταν τόσο στη Σύνοδο της Χαλκηδόνας, όσο και στη συμβιβαστική προσέγγιση του Ενωτικού.

Εορτάζεται στο Ημερολόγιο των Αγίων της Κοπτικής Εκκλησίας την 4η ημέρα του μηνός Παχώνος, την ημέρα του τέλους του.

## Βιβλιογραφικές αναφορές
* 
* 

## Περαιτέρω ανάγνωση
* Atiya, Aziz S. *Η Κοπτική Εγκυκλοπαίδεια* . Νέα Υόρκη: Macmillan Publishing Company, 1991.ISBN&nbsp; .

## Εξωτερικοί σύνδεσμοι
* Κοπτικό Συνέκριο

Κατηγορία:Πατριάρχες Αλεξανδρείας και πάσης Αφρικής
Μκριτς Μπεσικτασλιάν

Ο **Μκριτς Μπεσικτασλιάν** ή **Πεσικτασλιάν** (αρμενικά: *Մկրտիչ Պէշիկթաշլեան*, 18 Αυγούστου 1828 - 29 Νοεμβρίου 1868) ήταν σημαντικός Αρμένιος ποιητής, συγγραφέας και διανοούμενος του 19ου αιώνα που έζησε στην Οθωμανική Αυτοκρατορία.

## Βιογραφία
Ο Μπεσικτασλιάν γεννήθηκε στις 18 Αυγούστου του 1828 στη συνοικία Ορτάκιοϊ της ευρωπαϊκής πλευράς της Κωνσταντινούπολης και ήταν γιος ράφτη. Έμαθε τα πρώτα γράμματα στην τοπική αρμενική Σχολή των Μεχιταριστών και σε ηλικία περίπου έντεκα ετών μετέβη για σπουδές στην Πάδοβα όπου λειτουργούσε η αρμενική Σχολή Μουρατιάν. Μεταξύ των καθηγητών του στην ιταλική πόλη, συμπεριλαμβανόταν και ο επιφανής Αρμένιος λόγιος Αρσέν Μπαγκρατούνι. Αποφοίτησε το 1845 και κατόπιν πέρασε ένα μικρό χρονικό διάστημα στη Βενετία μελετώντας παλαιά αρμενικά έγγραφα προτού επιστρέψει στη γενέτειρά του.

Τα επόμενα χρόνια εργάστηκε ως καθηγητής αρμενικών, γαλλικών και λογοτεχνίας σε διάφορα εκπαιδευτικά ιδρύματα της Κωνσταντινούπολης, καθώς και σε σπίτια εύπορων οικογενειών. Παράλληλα ενεπλάκη ενεργά στα ζητήματα της αρμενικής κοινότητας της πόλης, συμβάλλοντας στην ίδρυση εκπαιδευτικών και φιλανθρωπικών συλλόγων, με τομέα δράσης και εκτός Κωνσταντινουπόλεως, όπως π.χ. στην ευρύτερη περιοχή της Κιλικίας. Επιπλέον, εργάστηκε για την ενότητα των συμπατριωτών του, ανεξαρτήτως θρησκευτικού δόγματος. Μεταξύ των μαθητών του συγκαταλεγόταν η συγγραφέας και φεμινίστρια Σρμπουχί Ντουσάπ (1840-1901), με την οποία συνδέθηκε φιλικά. Απεβίωσε στις 29 Νοεμβρίου του 1868, προσβεβλημένος από φυματίωση.

## Συγγραφικό έργο
Το 1856 ολοκλήρωσε και παρουσίασε στο κοινό το παρθενικό του θεατρικό έργο, το οποίο ήταν η τραγωδία «Κορνάκ», η οποία ξεχώρισε για το γεγονός πως ήταν γραμμένη στη καθομιλουμένη δυτική αρμενική διάλεκτο της εποχής. Άλλα θεατρικά έργα του Μπεσικτασλιάν είναι τα «Αρσάκ», «Βαχέ» και «Βαχάν», όλα εμπνευσμένα από την αρμενική ιστορία. Επιπλέον, ασχολήθηκε και με την ποίηση, η οποία αποτελεί το σημαντικότερο κομμάτι του συγγραφικού του έργου. Έγραψε περίπου 60 ποιήματα με θέματα όπως η πατρίδα, η φύση, ο έρωτας κλπ. Από αυτά ξεχωρίζουν η «Άνοιξη», το «Είμαστε αδελφοί», «Το κορίτσι του Ζεϊτούν» (αφιερωμένο στην αρμενική εξέγερση του 1862) κ.ά. Παράλληλα μετέφρασε έργα ξένων συγγραφέων, όπως «Ο θάνατος του Καίσαρα» του Βολταίρου και η τραγωδία «Σαούλ» του Βιττόριο Αλφιέρι. Το 1870 συγκεντρώθηκαν και εκδόθηκαν για πρώτη φορά τα άπαντά του, τα οποία περιλαμβάνουν τη λογοτεχνική του παραγωγή, καθώς και την αρθρογραφία του σε διάφορα έντυπα.

## Παραπομπές


## Βιβλιογραφία

* Bardakjian, Kevork B., επιμ. (2000). *A Reference Guide to Modern Armenian Literature, 1500-1920. With an Introductory History*. Detroit: Wayne State University Press.
* Hacikyan, Agop Jack, επιμ. (2000). *The Heritage of Armenian Literature. From the eighteenth century to modern times*. **III**. Detroit: Wayne State University Press.
* Payaslian, Simon (2007). *The History of Armenia. From the Origins to the Present*. New York: Palgrave McMillan.

## Εξωτερικοί σύνδεσμοι

* 

Κατηγορία:Θεατρικοί συγγραφείς
Κατηγορία:Αρμένιοι ποιητές
Κατηγορία:Αρμένιοι συγγραφείς
Κατηγορία:Εκπαιδευτικοί
Κατηγορία:Οθωμανοί αρμενικής καταγωγής
Ζωίλος Αλεξανδρείας

Ο **Ζοΐλος** υπηρέτησε ως Έλληνας Πατριάρχης της Αλεξάνδρειας μεταξύ των ετών 541 και 551.

Ο Zαχαρίας ο Ρήτωρ αναφέρει πως ο προηγούμενος Πατριάρχης Παύλος της Αλεξάνδρειας ενεπλάκη σε έναν φόνο. Έτσι αυτός εκδιώχθηκε και αντικαταστάθηκε από τον Zωίλο το 539/540. Ο Aκάκιος ήταν ένας στρατιωτικός αξιωματούχος, που ανέλαβε την προστασία του Zωίλου από τον εχθρικό πληθυσμό της Αλεξάνδρειας. Λεπτομέρειες αναφέρει ο Ζαχαρίας: «Ο Εφραίμ της Αντιόχειας στάλθηκε στην Αλεξάνδρεια και ο Αβραάμ Μπαρ Κίλι [τον συνόδευε]· και, καθώς πέρασαν από την Παλαιστίνη, πήραν μαζί τους έναν μοναχό με το όνομα Ζωίλος. Και πήγαν στην Αλεξ[άνδρεια και] ερεύνησαν τη δράση του Παύλου· και τον έδιωξαν από την επισκοπή του και ενθρόνισαν τον Zωίλο, έναν Συνοδίτη, στην πόλη· και για να προστατέψουν αυτόν τον άνθρωπο από τη βία των ανθρώπων της πόλης, διόρισαν τον Ακάκιο Μπαρ Eσκόφο της Άμιδας ως τριβούνο των Ρωμαίων εκεί.» 

## Βιβλιογραφικές αναφορές

; Γενικές

* 

; Ειδικές


## Βιβλιογραφία
* 

Κατηγορία:Πατριάρχες Αλεξανδρείας και πάσης Αφρικής
Μπέλβιλ (Οντάριο)

Το **Μπέλβιλ** (αγγλικά: Belleville) είναι πόλη στο Ανατολικό Οντάριο του Καναδά. Βρίσκεται στο ανατολικό άκρο της λίμνης Οντάριο, τοποθετημένη στις εκβολές του ποταμού Μόιρα και στον κόλπο του Κουίντι. Το Μπέλβιλ βρίσκεται ανάμεσα στην Οττάβα και το Τορόντο, κατά μήκος του διαδρόμου Πόλης του Κεμπέκ-Γουίντσορ. Ο πληθυσμός της από την απογραφή του 2016 ήταν 50.716 κάτοικοι (απογραφή συσσώρευσης πληθυσμού 103.472). Αποτελεί έδρα της κομητείας Χάστινγκς, αλλά είναι πολιτικά ανεξάρτητη από αυτήν, και είναι το κέντρο της περιοχής του κόλπου του Κουίντι.

## Παραπομπές


Κατηγορία:Πόλεις του Οντάριο
Ρικ Σκοτ

Ο **Ρίτσαρντ Λιν Σκοτ** (αγγλ. *Richard Lynn Scott* né *Myers*, 1 Δεκεμβρίου 1952), είναι Αμερικανός πολιτικός, επιχειρηματίας και δικηγόρος, που υπηρετεί ως Γερουσιαστής των Ηνωμένων Πολιτειών για την Φλόριντα από το 2019. Είναι μέλος του Ρεπουμπλικανικού Κόμματος. Προηγουμένως, υπηρέτησε ως 45ος Κυβερνήτης της Φλόριντα από το 2011 έως το 2019.

Η προσωπική του περιουσία, υπολογίζεται γύρω στα 300 εκατομμύρια δολάρια.

## Βιογραφία
Ο Ρικ Σκοτ, γεννήθηκε το 1952, στο Μπλούμινγκτον του Ιλινόι, ως Ρίτσαρντ Λιν Μάϊερς. Ο ίδιος, ποτέ δεν γνώρισε τον βιολογικό του πατέρα (Γκόρντον Ουίλλιαμ Μάϊερς). Η μητέρα του, Εσθίρ Φράι, είχε χαρακτηρίσει τον Γκόρντον, ως αλκοολικό, ενώ είχαν χωρίσει πριν γεννηθεί ο Σκοτ. Ο Ρικ Σκοτ, πήρε το επώνυμο του πατριού του, Τζορτζ Σκοτ. Μεγάλωσε στο Κάνσας Σίτι του Μιζούρι.

Το 1970, αποφοίτησε το "North Kansas City High School", και ακολούθως στρατολογήθηκε στο Πολεμικό Ναυτικό των Ηνωμένων Πολιτειών, όπου υπηρέτησε για 29 μήνες. Σπούδασε Διοίκηση Επιχειρήσεων στο Πανεπιστήμιο του Μιζούρι στο Κάνσας Σίτι, και έλαβε πτυχίο (BSc) το 1975. Στη συνέχεια, σπούδασε Νομική στο Πανεπιστήμιο Παρκ στο Ντάλας του Τέξας, απ'όπου έλαβε πτυχίο (JD), το 1978. Το ίδιο έτος, έλαβε άδεια ασκήσεως δικηγορίας από τον Δικηγορική Ένωση του Τέξας.

## Πολιτική

### Κυβερνήτης της Φλόριντα (2011-2019)
Στις κυβερνητικές εκλογές του 2010 στην Φλόριντα, ως Ρεπουμπλικανός υποψήφιος, ο Ρικ Σκοτ, κατάφερε να εκλεγεί 45ος Κυβερνήτης της Φλόριντα, με ποσοστό 48,9% έναντι 47,7% της Δημοκρατικής ανθυποψήφιάς του. Ορκίστηκε στο αξίωμα, στις 4 Ιανουαρίου 2011.

Επανεξέλεγη στο αξίωμα, στις εκλογές του 2014, με 48,1% έναντι 47,1% του Δημοκρατικού υποψηφίου και πρώην Κυβερνήτη της Φλόριντα, Τσάρλι Κριστ. Παρέμεινε στο αξίωμα έως τις 7 Ιανουαρίου 2019.

### Γερουσιαστής των Ηνωμένων Πολιτειών (2019-)
Στις εκλογές του 2018 για την Γερουσία των Ηνωμένων Πολιτειών, στην Φλόριντα, ο Σκοτ, κατάφερε να εκλεγεί με οριακή πλειοψηφία των ψήφων, με 50,05% έναντι 49,93% του εν ενεργεία Δημοκρατικού Γερουσιαστή Μπιλ Νέλσον. Ορκίστηκε στις 8 Ιανουαρίου 2019, λίγες ημέρες αργότερα από τη συνηθισμένη ορκωμοσία των μελών του Κογκρέσου (3 Ιανουαρίου), αφού δεν είχε λήξει η θητεία του ως Κυβερνήτης της Φλόριντα.

## Προσωπική ζωή
Το 1972, σε ηλικία μόλις 19 ετών, ο Σκοτ, παντρεύτηκε την Φράνσις Άνν Χόλαντ (γενν. 1952). Έχουν δύο κόρες και έξι εγγόνια. Διαμένουν στο Νέιπλς της Φλόριντα.

## Παραπομπές


Κατηγορία:Γερουσιαστές των ΗΠΑ
Κατηγορία:Κυβερνήτες της Φλόριντα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Πέτρος Ε΄ Αλεξανδρείας

Ο **Πέτρος Ε΄** υπηρέτησε ως Έλληνας Ορθόδοξος Πατριάρχης της Αλεξάνδρειας κάποια στιγμή μεταξύ του 7ου και του 8ου αιώνα (οι ακριβείς ημερομηνίες δεν είναι γνωστές).

Διαδέχθηκε τον Θεόδωρο (βοηθό). Τον Πέτρο Ε΄ διαδέχθηκε ο Πέτρος ΣΤ΄ Αλεξανδρείας.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Ευστάθιος Αλεξανδρείας

Ο **Ευστάθιος** υπηρέτησε ως Έλληνας Πατριάρχης της Αλεξάνδρειας μεταξύ 813 και 817.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Κοσμάς Α΄ Αλεξανδρείας

Ο **Κοσμάς Α΄** υπηρέτησε ως Έλληνας Πατριάρχης Αλεξάνδρειας μεταξύ του π. 727 και το τέλος του το 768.

Ο Κοσμάς ήταν ο πρώτος Χαλκηδόνιος πατριάρχης (Μελχίτης) που εγκαταστάθηκε στην Αλεξάνδρεια μετά τη Μουσουλμανική κατάκτηση της Αιγύπτου το 640. Η επισκοπή είχε παραμείνει κενή από τότε, αλλά ο Κοσμάς διορίστηκε με τη συγκατάθεση τόσο του Ομεϋάδη χαλίφη, όσο και του Αυτοκράτορα των Ρωμαίων.   Ο χρονογράφος Θεοφάνης ο Ομολογητής αναφέρει ότι το 742/3 καταδίκασε τον Μονοθελητισμό, το κυρίαρχο δόγμα μεταξύ των Αλεξανδρέων Μελχιτών από τότε που εκδόθηκε από τον Αυτοκράτορα Ηράκλειο. Καθώς ο ίδιος ο Κοσμάς πιθανότατα δεν ήταν Μονοθελητής, το να παουσιαστεί ως Μονοθελητής έχει ερμηνευτεί από τη σύγχρονη έρευνα ως αλλοιωμένη αναφορά στην αναγνώριση της Αλεξάνδρειας ως Χαλκηδόνιας από τα άλλα Χαλκηδόνια πατριαρχεία.  (Χαλκηδόνιος, ακριβέστερα προ-Χαλκηδόνιος = αυτός που ακολουθεί τις τρεις πρώτες Οικουμενικές Συνόδους και όχι την Δ΄ Οικουμενική της Χαλκηδόνας που διατύπωσε τις δύο φύσεις του Χριστού, Μονοφυσίτης).

## Βιβλιογραφικές αναφορές


## Πηγές
* Kazhdan, Alexander, ed. (1991). The Oxford Dictionary of Byzantium. Oxford and New York: Oxford University Press. ISBN 978-0-19-504652-6.

Κατηγορία:Πατριάρχες Αλεξανδρείας και πάσης Αφρικής
Μιχαήλ Α΄ Αλεξανδρείας

Ο **Μιχαήλ Α΄ ** υπηρέτησε ως Έλληνας Πατριάρχης Αλεξανδρείας μεταξύ 860 και 870.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Μιχαήλ Β΄ Αλεξανδρείας

Ο **Μιχαήλ Β **' υπηρέτησε ως Έλληνας Πατριάρχης της Αλεξάνδρειας μεταξύ 870 και 903.

Διαδέχθηκε τον Μιχαήλ Α΄ το 870. Τον ίδιο το 903 τον διαδέχθηκε ο Χριστόδουλος.

## Βιβλιογραφικές αναφορές

* 
 

Κατηγορία:Πρόσωπα της Δυναστείας των Τουλουνιδών
Κατηγορία:Πατριάρχες Αλεξανδρείας και πάσης Αφρικής
Χριστόδουλος Αλεξανδρείας

Ο **Χριστόδουλος** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 907 και 932.

Το 907 διαδέχθηκε τον Μιχαήλ Β΄ Αλεξανδρείας. Τον ίδιο, έπειτα από 25 έτη πατριαρχείας, διαδέχθηκε το 932 ο Ευτύχιος Αλεξανδρείας.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Σωφρόνιος Β΄ Αλεξανδρείας

Ο **Σωφρόνιος Β΄** υπηρέτησε εν συντομία ως Έλληνας Ορθόδοξος Πατριάρχης της Αλεξάνδρειας το 941.

Διαδέχθηκε το 941 τον Ευτύχιο. Τον Σωφρόνιο Β΄ διαδέχθηκε αργότερα το ίδιο έτος ο Ισαάκ Αλεξανδρείας.

## Εξωτερικοί σύνδεσμοι
* 

Κατηγορία:Πατριάρχες Αλεξανδρείας και πάσης Αφρικής
Ισαάκ Αλεξανδρείας

Ο **Ισαάκ** υπηρέτησε ως Έλληνας Πατριάρχης Αλεξάνδρειας μεταξύ 941 και 954.

διαδέχθηκε το 941 τον Σωφρόνιο Β΄. Τον Ισαάκ διαδέχθηκε το 954 ο Ιώβ.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Πέτρος ΣΤ΄ Αλεξανδρείας

Ο **Πέτρος ΣΤ΄** υπηρέτησε ως Έλληνας Ορθόδοξος Πατριάρχης της Αλεξάνδρειας κάποια στιγμή μεταξύ του 7ου και 8ου αιώνα.

Διαδέχθηκε τον Πέτρο Ε΄ Αλεξανδρείας. Τον Πέτρο ΣΤ΄ διαδέχθηκε ο Θεοφύλακτος Αλεξανδρείας.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Ελευθέριος Αλεξανδρείας

Ο **Ελευθέριος** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1175 και 1180. Διαδέχθηκε το 1175 τον Ηλία Β΄. Τον Ελευθέριο διαδέχθηκε το 1180 ο Μάρκος Γ΄.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Γρηγόριος Ε΄ Αλεξανδρείας

Ο **Γρηγόριος Ε΄** υπηρέτησε ως Έλληνας Πατριάρχης της Αλεξάνδρειας για δύο χρόνια, μεταξύ 1484 και 1486.

Διαδέχθηκε το 1484 τον Μάρκο ΣΤ΄. Τον Γρηγόριο Ε΄ διαδέχθηκε το 1486 ο Ιωακείμ.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Ηλίας Α΄ Αλεξανδρείας

Ο **Ηλίας** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 963 και 1000 μ.Χ.

Διαδέχθηκε το 963 τον Ιώβ. Τον Ηλία Α΄ διαδέχθηκε το 1000 ο Αρσένιος.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Ιώβ Αλεξανδρείας

Ο **Ιώβ** υπηρέτησε ως Έλληνας Πατριάρχης Αλεξάνδρειας μεταξύ 954 και 960.

Διαδέχθηκε το 954 τον Ισαάκ. Τον Ιώβ διαδέχθηκε το 960 ο Ηλίας Α΄.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Μάρκος ΣΤ΄ Αλεξανδρείας

Ο **Μάρκος ΣΤ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1459 και 1484.

Διαδέχθηκε το 1459 τον Φιλόθεο. Τον Μάρκο ΣΤ΄ διαδέχθηκε το 1484 ο Γρηγόριος Ε΄.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Φιλόθεος Αλεξανδρείας

Ο **Φιλοθέας** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1435 και 1459.

Διαδέχθηκε το 1435 τον Μάρκο Ε΄. Το 1450 συμμετείχε σε Σύνοδο που συνήλθε στην Κωνσταντινούπολη, η οποία αποκήρυξε τη Σύνοδο της Φλωρεντίας και καθαίρεσε τον Πατριάρχη Κωνσταντινουπόλεως Γρηγόριο.

Τον διαδέχθηκε το 1459 ο Μάρκος ΣΤ΄.

## Δείτε επίσης
* Πάπας Φιλόθεος της Αλεξάνδρειας (Κόπτης)

## Παραπομπές


## Πηγές
* 
* 

Κατηγορία:Πατριάρχες Αλεξανδρείας και πάσης Αφρικής
Νικόλαος Δ΄ Αλεξανδρείας

Ο **Νικόλαος Δ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1412 και 1417.

Διαδέχθηκε το 1412 τον Γρηγόριο Δ΄. Τον Νικόλαο Δ΄ διαδέχθηκε το 1417 ο Αθανάσιος Δ΄.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Γρηγόριος Δ΄ Αλεξανδρείας

Ο **Γρηγόριος Δ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1398 και 1412.

Διαδέχθηκε το 1398 τον Νικόλαο Γ΄. Τον Γρηγόριο Δ΄ διαδέχθηκε το 1412 ο Νικόλαος Δ΄.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Μάρκος Ε΄ Αλεξανδρείας

Ο **Mάρκος Ε΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1425 και 1435.

Διαδέχθηκε το 1425 τον Αθανάσιο Δ΄. Τον Μάρκο Ε΄ διαδέχθηκε το 1435 ο Φιλόθεος.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Αθανάσιος Δ΄ Αλεξανδρείας

Ο **Αθανάσιος Δ΄** υπηρέτησε ως Έλληνας Ορθόδοξος Πατριάρχης Αλεξάνδρειας μεταξύ 1417 και 1425.

Διαδέχθηκε το 1417 τον Νικόλαο Δ΄. Τον Αθανάσιο Δ΄ διαδέχθηκε το 1425 ο Μάρκος Ε΄.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Νικόλαος Γ΄ Αλεξανδρείας

Ο **Νικόλαος Γ **' υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1389 και 1398.

Διαδέχθηκε το 1389 τον Μάρκο Δ΄. Τον Νικόλαο Γ΄ διαδέχθηκε το 1398 τον Γρηγόριο Δ΄.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Μάρκος Δ΄ Αλεξανδρείας

Ο **Μάρκος Δ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1385 και 1389.

Διαδέχθηκε το 1385 τον Νήφωνα. Τον Μάρκο Δ΄ διαδέχθηκε το 1389 ο Νικόλαος Γ΄.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Φιλελεύθερο Κόμμα Μακεδονίας

Το **Φιλελεύθερο Κόμμα της Μακεδονίας** (  , *Liberalna partija na Makedonija* ) είναι ένα συντηρητικό-φιλελεύθερο  πολιτικό κόμμα στη Βόρεια Μακεδονία. Το κόμμα ήταν μέλος του Κόμματος Συμμαχίας Φιλελευθέρων και Δημοκρατών για την Ευρώπη  αλλά δεν είναι πλέον μέλος.  Αυτή τη στιγμή επικεφαλής είναι ο Ιβόν Βελικόβσκι.

## Ιστορία
Το Φιλελεύθερο Κόμμα ιδρύθηκε στις 5 Οκτωβρίου 1990 ως Ένωση Μεταρρυθμιστικών Δυνάμεων στην Βόρεια Μακεδονία (Сојуз на реформски сили, *Sojuz na Reformski Sili*, SRS). Αν και μοιράστηκε το όνομά της με την Ένωση Μεταρρυθμιστικών Δυνάμεων που δραστηριοποιούταν σε άλλα μέρη της Γιουγκοσλαβίας και με επικεφαλής τον πρωθυπουργό Άντε Μάρκοβιτς, δεν συνδέθηκε άμεσα με το κόμμα. Ωστόσο, λόγω της δημοτικότητας του Μάρκοβιτς, το κόμμα είχε καλή απόδοση στις κοινοβουλευτικές εκλογές του 1990, κερδίζοντας το 13,3% των ψήφων στον πρώτο γύρο και το 16,1% στον δεύτερο, κερδίζοντας συνολικά 11 έδρες.  Το κόμμα συμμετείχε επίσης σε συμμαχία με το Νέο Δημοκρατικό-Προοδευτικό Κόμμα (MDPS) σε ορισμένες περιοχές, και με το Σοσιαλδημοκρατικό Κόμμα σε άλλες. Οι από κοινού υποψήφιοι κέρδισαν έξι έδρες, ενώ η συμμαχία με το Σοσιαλδημοκρατικό Κόμμα δεν κέρδισε έδρες. 

Το 1991 το κόμμα συγχωνεύτηκε με το Νεοδημοκρατικό-Προοδευτικό Κόμμα  και μετονομάστηκε σε Μεταρρυθμιστικές Δυνάμεις στην Μακεδονία-Φιλελεύθερο Κόμμα, πριν ονομαστεί Φιλελεύθερο Κόμμα τον Ιούνιο του 1993. Ήταν μέρος της Συμμαχίας για την Βόρεια Μακεδονία στις γενικές εκλογές του 1994. Η Συμμαχία κέρδισε 87 έδρες στη Συνέλευση, ενώ το Φιλελεύθερο Κόμμα κέρδισε πέντε ακόμη έδρες μόνο του και μία έδρα σε συμμαχία με με την Σοσιαλδημοκρατική Ένωση.

Τον Απρίλιο του 1997 το Φιλελεύθερο Κόμμα συγχωνεύτηκε με το Δημοκρατικό Κόμμα για να σχηματίσει το Φιλελεύθερο Δημοκρατικό Κόμμα (ΦΔΚ). Ωστόσο, αρκετά πρώην μέλη του Φιλελεύθερου Κόμματος αποχώρησαν από το ΛΦΚ τον Δεκέμβριο του 1999 για να αναδιαμορφώσουν το κόμμα.

Το κόμμα κατέβηκε σε συμμαχία με την Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα για τις εκλογές του 2002, αλλά η συμμαχία ηττήθηκε από τον συνασπισμό Μαζί για την Μακεδονία. Οι δύο παρέμειναν σε συμμαχία με την προσθήκη πολλών άλλων κομμάτων για τις εκλογές του 2006, από τις οποίες προέκυψαν ως το μεγαλύτερο μπλοκ της Συνέλευσης με 45 από τις 120 έδρες, εκ των οποίων οι δύο ήταν του Φιλελεύθερου Κόμματος.

Πριν από τις εκλογές του 2014, το κόμμα έγινε μέλος του συνασπισμού « Επιλογή του Πολίτη για την Μακεδονία».

## Παραπομπές


Κατηγορία:Πολιτικά κόμματα στη Βόρεια Μακεδονία
Αθανάσιος Γ΄ Αλεξανδρείας

Ο **Αθανάσιος Γ΄** διετέλεσε Πατριάρχης Αλεξανδρείας μεταξύ των ετών 1276 και 1316.

## Βιογραφικά στοιχεία
Πριν ανέλθει στο θρόνο της Αλεξάνδρειας, ο Αθανάσιος ήταν μοναχός στη Μονή Σινά. Είχε μεγάλη μόρφωση, μιλούσε αραβικά και ελληνικά.

Διαδέχθηκε το 1276 τον Νικόλαος Β΄. Κυνηγημένος από τους Μαμελούκους που κυβερνούσαν την Αίγυπτο, πέρασε το μεγαλύτερο μέρος της Πατριαρχίας του στην εξορία. Το 1275 ή 1276 πήγε στην Κωνσταντινούπολη, όπου έγινε δεκτός στην αυλή των αυτοκρατόρων Μιχαήλ Η' και Ανδρόνικου Β' Παλαιολόγου.

Απέκτησε μεγάλη επιρροή στους εκκλησιαστικούς κύκλους του Βυζαντίου, αλλά ήρθε σε σύγκρουση με τους Οικουμενικούς Πατριάρχες Γρηγόριο Β' και Αθανάσιο Α', ενώ αντιτάχθηκε και στην φιλενωτική πολιτική του Πατριάρχη Ιωάννη ΙΑ΄ Βέκκου. Ο Πατριάρχης Αθανάσιος Α' του αφαίρεσε τα δύο μοναστήρια που του είχαν παραχωρηθεί από τον Μιχαήλ Η' και περί το 1289 τον έστειλε εξορία στη Ρόδο. Επί Πατριαρχίας Ιωάννου ΙΒ', αφού καθαιρέθηκε ο Αθανάσιος Α', ο Αθανάσιος επέστρεψε στην Κωνσταντινούπολη και κατάφερε να αποκαταστήσει τη θέση του. Το 1294 ηγήθηκε Βυζαντινής πρεσβεία στην Κιλικιανή Αρμενία, αλλά οι διαπραγματεύσεις δεν έγιναν ποτέ, καθώς το πλοίο με τους πρέσβεις κατελήφθη από πειρατές.

Ο Αθανάσιος κατάφερε να αποκτήσει μεγάλο αριθμό χειρογράφων για το Πατριαρχείο Αλεξανδρείας, συμπεριλαμβανομένου του γνωστού Αλεξανδρινού Κώδικα (σήμερα στο Βρετανικό Μουσείο). Δεδομένου ότι ο επίσκοπος της Ρώμης διόρισε τιτουλάριο Λατίνο Πατριάρχη Αλεξανδρείας το 1310, είναι πιθανό η εκκλησιαστική κοινωνία να είχε διακοπεί κατά την πατριαρχεία του Αθανασίου Γ΄.

Το 1303 αντιτάχθηκε στην επιστροφή του Αθανασίου Α' στον Πατριαρχικό θρόνο και αρνούνταν την κοινωνία μαζί του. Κατόπιν αυτού, διεγράφη από τα Δίπτυχα στις 23 Απριλίου 1304 και το καλοκαίρι του 1305 εξορίστηκε ξανά. Αφού πέρασε από αρκετά μέρη στην Ελλάδα, θεωρείται πιθανό ότι εγκαταστάθηκε σε μετόχι της Μονής Σινά στην Κρήτη, όπου και απεβίωσε το 1316.

Τον διαδέχτηκε ο Γρηγόριος Β΄.

## Παραπομπές


## Πηγές
* 
* 
* 

Κατηγορία:Πατριάρχες Αλεξανδρείας και πάσης Αφρικής
Γρηγόριος Α΄ Αλεξανδρείας

Ο **Γρηγόριος Α **' υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1243 και 1263.

Διαδέχθηκε το 1243 τον Νικόλαο Α΄. Έπειτα από 20 έτη πατριαρχείας τον Γρηγόριο Α΄ διαδέχθηκε το 1263 ο Νικόλαος Β΄.

## Bιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Νικόλαος Β΄ Αλεξανδρείας

Ο **Νικόλαος Β΄** ήταν Πατριάρχης Αλεξανδρείας κατά τα έτη 1263–76.

Πριν από τη χειροτονία του, ήταν πρέσβης του σουλτάνου της Αιγύπτου στην Κωνσταντινούπολη. Διαδέχθηκε το 1263 τον Γρηγόριο Α΄, ωστόσο λόγω διωγμών κατέφυγε στην Κωνσταντινούπολη. Έπειτα από 13 έτη πατριαρχίας, κατά την οποία άφησε λίγα ίχνη, το 1276 τον διαδέχθηκε ο Αθανάσιος Γ΄.

## Παραπομπές


## Πηγές
* 

Κατηγορία:Πατριάρχες Αλεξανδρείας και πάσης Αφρικής
Τία Στάνλεϊ Χιους

Η **Τία Στάνλεϊ Χιους** (αγγλικά: *Thea Stanley Hughes*, περ.1907 - περ. 1990) ήταν Αυστραλή συγγραφέας και ακτιβίστρια για την υγεία του πληθυσμού, πρόεδρος του Women's League of Health στην Αυστραλία.

## Ζωή και έργο
Η Τία Στάνλεϊ Χιους, κόρη του συγγραφέα J. Stanley Hughes, γεννήθηκε στην Αγγλία και μεγάλωσε στην Αυστραλία. Πήρε το πτυχίο της στο Πανεπιστήμιο του Σίδνεϊ. Σπούδασε χορό με τους Ρούμπι Γκίνερ και Ιρένε Μάβερ στο Λονδίνο, και εκπαιδευτικός υγείας στο Bagot Stack Health School στην Αγγλία.

Το 1935 η Χιους έκανε γνωστό το έργο της Mary Bagot και της Prunella Stack στην Αυστραλία,{και ήταν ιδρύτρια και πρόεδρος του Αυστραλιανού Συνδέσμου Υγείας της Αυστραλίας, με έδρα το Σίδνεϊ. Ίδρυσε υποκαταστήματα σε όλη την Αυστραλία, συμπεριλαμβανομένης της Μελβούρνης, του Περθ και της Αδελαΐδας. Μέσω της δουλειάς της στον σύνδεσμο, που συνεχίστηκε στη δεκαετία του 1950, ενθάρρυνε γυναίκες της Αυστραλίας να βελτιώσουν την φυσική τους κατάσταση μέσω της άσκησης, της υγιεινής διατροφής, της  σωστής υγιεινής του σώματος και της υπαίθριας αναψυχής. Ο σύνδεσμος προσέφερε επίσης μαθήματα χαλάρωσης και άσκησης πριν και μετά τον τοκετό. Μία από τις σημαντικές εκδηλώσεις του συνδέσμου ήταν μαζικές δημόσιες συγκεντρώσεις γυναικών για υπαίθρια άσκηση, συχνά με την Χιουζ ως επικεφαλής.

Η Χιουζ κατέκρινε τα ψηλοτάκουνα παπούτσια και θεωρούσε ότι η καλή στάση, η χάρη και ο μυϊκός τόνος ήταν πιο ευνοϊκοί για την υγεία και την ομορφιά. «Η ελευθερία μπορεί να επιτευχθεί μόνο μέσω της υγείας. Εάν δεν είστε υγιείς, είστε σκλάβες του σώματός σας", συμβούλευε τις οπαδούς της. «Ο μόνος τρόπος για να επιτύχουμε διαρκή υγεία είναι με τακτική άσκηση». Κάλεσε τη Γερμανίδα χορεύτρια Άννι Φλιγκ να περιοδεύσει στην Αυστραλία το 1937 και το 1938 να δώσει διαλέξεις και επιδείξεις ασκήσεων.

## Παραπομπές


Κατηγορία:Αυστραλοί συγγραφείς
Κατηγορία:Αυστραλοί ακτιβιστές
Κατηγορία:Αυστραλοί βιογράφοι
Μάρκος Γ΄ Αλεξανδρείας

Ο **Μάρκος Γ΄** υπηρέτησε ως Έλληνας Ορθόδοξος Πατριάρχης Αλεξάνδρειας μεταξύ 1180 και 1209. Εορτάζεται στο Κοπτικό *[[Συναξάριο]]* την 6η ημέρα του μηνός Τούμπαχ.

## Σχέσεις με την Εκκλησία της Ρώμης
Εκείνη την εποχή πολλοί Λατίνοι έμποροι είχαν εγκατασταθεί στην Αίγυπτο, μαζί με ιερείς εφημέριους· επίσης υπήρχαν λατίνοι κρατούμενοι που κρατούσαν οι Μουσουλμάνοι. Το 1190 ο Μάρκος έγραψε στον Βυζαντινό Κανονιστή από την Αντιόχεια Θεόδωρο Bαλσαμώνα για τη γνώμη του σχετικά με το εάν ή όχι επιτρέπεται να συνεχίσει την πρακτική της αποδοχής των Λατίνων στη Θεία Κοινωνία. Αν και ο Θεόδωρος έδωσε μία απόλυτα αρνητική απάντηση, ο Μάρκος Γ΄ την απέρριψε· συνέχισε να μνημονεύει τον πάπα της Ρώμης στα δίπτυχα και να παρέχει τη Θεία Κοινωνία στους Λατίνους. 

## Παραπομπές


## Εξωτερικοί σύνδεσμοι
* 

Κατηγορία:Πατριάρχες Αλεξανδρείας και πάσης Αφρικής
Κύριλλος Β΄ Αλεξανδρείας

Ο **Κύριλλος Β΄** υπηρέτησε ως Έλληνας Ορθόδοξος Πατριάρχης Αλεξανδρείας κάποια στιγμή μέσα στον 12ο αιώνα. Οι ακριβείς ημερομηνίες στις οποίες διετέλεσε Πατριάρχης είναι άγνωστες.

Ο Κύριλλος διαδέχθηκε τον πατριάρχη Σάββα Αλεξανδρείας. Τον Κύριλλο διαδέχθηκε ο πατριάρχης Θεοδόσιος Β΄ Αλεξανδρείας.

## Βιβλιογραφικές αναφορές
* Patriarch John VI of Alexandria  Official web site of the Greek Orthodox Patriarchate of Alexandria and All Africa. Retrieved 2011-02-07.

Κατηγορία:Πατριάρχες Αλεξανδρείας και πάσης Αφρικής
Ευλόγιος Β΄ Αλεξανδρείας

Ο **Eυλόγιος Β΄** υπηρέτησε ως Έλληνας Πατριάρχης της Αλεξάνδρειας τον 12ο αιώνα. Αν και οι ακριβείς ημερομηνίες είναι άγνωστες, μάλλον διετέλεσε πατριάρχης κάπου κοντά στο 1120.

Διαδέχθηκε τον Ιωάννη ΣΤ΄. Τον Ευλόγιο Β΄ διαδέχθηκε ο Σάββας. Ο Ευλόγιος έγραψε μια πραγματεία σχετικά με την αίρεση των Βογόμιλων.

## Παραπομπές

## Βιβλιογραφία
* 

Κατηγορία:Πατριάρχες Αλεξανδρείας και πάσης Αφρικής
Συμμετοχή της Εσθονίας στους Θερινούς Ολυμπιακούς Αγώνες 2020

Η **[[Εσθονία]]** συμμετέσχε στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Αυτοί ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. ήταν η δέκατη τρίτη εμφάνιση της χώρας στους αγώνες.

## Σύνοψη μεταλλίων

## Παραπομπές

Εσθονια
Θερινοι Ολυμπιακοι Αγωνες 2020
Άννα Κοκκίνου (Αυστραλία)

Η **Άννα Κοκκίνου** (3 Αυγούστου 1958) είναι Αυστραλίδα σκηνοθέτρια ταινιών και τηλεόρασης και σεναριογράφος ελληνικής καταγωγής. Η Κοκκίνου γεννήθηκε στη Μελβούρνη και, πριν από την καριέρα της στον κινηματογράφο, εργάστηκε ως δικηγόρος στον βιομηχανικό τομέα. Η Κοκκίνου έχει σκηνοθετήσει μέχρι το 2020 τρεις ταινίες μεγάλου μήκους και δύο μικρού μήκους. Έχει κερδίσει πολυάριθμα βραβεία για τις ταινίες της, καθώς και τηλεοπτικές εκπομπές όπως το *The Secret Life of Us* και το *The Time of Our Lives* .

*[[The Guardian|Η Guardian]]* έγραψε, για το έργο της: «Το κινηματογραφικό έργο της Κοκκίνου είναι από τα πιο σκληρά στον αυστραλιανό κινηματογράφο».

Η Κοκκίνου συνειδητοποίησε ότι ήταν ομοφυλόφιλη σε ηλικία 15 ετών. Σε μια συνέντευξή του στους στους*LA Times* είπε: «Πέρασα από μια μακρά διαδικασία για να το αποδεχθώ, και αυτό δεν ήταν εύκολο, αλλά δεν νομίζω ότι είναι εύκολο για κανέναν».

Αν και η Κοκκίνου δηλώνει ανοιχτά λεσβία, απορρίπτει τον χαρακτηρισμό «λεσβιακή σκηνοθέτρια». Στην ίδια *συνέντευξη LA Times* είπε, «Έχω την ικανότητα να εκπροσωπώ όλα τα είδη χαρακτήρων στην οθόνη και να λέω μια ποικιλία ιστοριών με όλα τα είδη χαρακτήρων με έναν συναρπαστικό και ενδιαφέρον τρόπο για το ευρύτερο δυνατό κοινό».

## Φιλμογραφία
* *Αντάμωση* (1992)
* *Only the Brave* (1994)
* *Head On* (1998)
* *The Book of Revelation* *(Το Βιβλίο της Αποκάλυψης*) (2006)
* *Blessed* (2009)
* *The Hunting* (τηλεοπτική μίνι σειρά 2019)

## Παραπομπές


Κατηγορία:Αυστραλοί σεναριογράφοι
Κατηγορία:Ελληνοαυστραλοί
Φοιτητικές Εστίες Δ.Π.Θ. Ροδόπης

Οι **Φοιτητικές Εστίες Δ.Π.Θ.** ή **Πανεπιστημιούπολη** Κομοτηνής είναι οι εγκαταστάσεις της Φοιτητικής Εστίας του Δημοκρίτειου Πανεπιστημίου Θράκης (Δ.Π.Θ.) που απογράφονται από το 2001 ως ξεχωριστός οικισμός. Βρίσκονται στο βορειοανατολικό άκρο της Πανεπιστημιούπολης δίπλα και δυτικά του τμήματος Ελληνικής Φιλολογίας και βόρεια της Φοιτητικής Λέσχης. Σύμφωνα με το Πρόγραμμα «Καλλικράτης» ανήκουν στη δημοτική κοινότητα Ασωμάτων που υπάγεται στη δημοτική ενότητα Σωστού και σύμφωνα με την απογραφή του 2011 έχει ως πληθυσμό 346 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Τεμίσκαμινγκ Σορς

Το **Τεμίσκαμινγκ Σορς** (αγγλικά: Temiskaming Shores) είναι πόλη στο Διαμέρισμα Τιμίσκαμινγκ στο βορειοανατολικό Οντάριο του Καναδά. Δημιουργήθηκε από τη συγχώνευση της πόλης Νιου Λίσκαιρντ, της πόλης Χέιλιμπερι και της μονάδας τοπικής αυτοδιοίκησης Ντάιμοντ το 2004. Η πόλη είχε συνολικό πληθυσμό 9.920 κατοίκους στην Καναδική Απογραφή του 2016.

Το Τεμίσκαμινγκ Σορς βρίσκεται κατά μήκος του νότιου άκρου της περιοχής Κλέι Μπελτ, κοντά στα σύνορα του Κεμπέκ στις όχθες του κόλπου Γουάμπι της λίμνης Τιμίσκαμινγκ. Ο ξεχωριστός δήμος τοπικής αυτοδιοίκησης Χάρρις χωρίζει την πόλη από τα σύνορα Οντάριο-Κεμπέκ. Η πλησιέστερη κωμόπολη στην πλευρά του Κεμπέκ είναι η Νοτρ-Νταμ-ντου-Νορ.

## Παραπομπές


Κατηγορία:Πόλεις του Οντάριο
Χέντρικ φαν Στέινβαϊκ ο νεότερος

[μικρογραφία| Εσωτερικό μιας εκκλησίας γοτθικού τύπου, πιθανώς καλλιτεχνική εντύπωση για μια νέα επέκταση για την Hooglandsekerk στο [Λάιντεν, με ημερομηνία 1604.]]
Ο **Χέντρικ φαν Στέινβαϊκ ο νεότερος** (Hendrik van Steenwijck II, επίσης *Steenwyck, Steinwick*, περ &#x2013; 1580 - 1640  ) ήταν μπαρόκ ζωγράφος κυρίως αρχιτεκτονικών εσωτερικών χώρων, αλλά και βιβλικών σκηνών και νεκρών φύσεων .

Ο φαν Στέινβαϊκ γεννήθηκε στην Αμβέρσα . Ο πατέρας του, ο Ολλανδός ζωγράφος Χέντρικ φαν Στέινβαϊκ ο πρεβύτερος, ένας από τους δημιουργούς του είδους απεικόνισης εσωτερικών χώρων, μετέφερε την οικογένεια στη Φρανκφούρτη στο Μάιν το 1585, όπου εκπαίδευσε τον γιο του.  Με το θάνατο του πατέρα του το 1603, ο φαν Στέινβαϊκ ο νεότερος ανέλαβε το εργαστήριο στη Φρανκφούρτη  αλλά από το 1604 έως το 1617 δρααστηριοποιήθηκε κυρίως δτην Αμβέρσα, όπου συνεργάστηκε με πρώιμους φλαμανδούς μπαρόκ ζωγράφους όπως ο Φρανς Φράνκεν ο πρεσβύτερος και ο Γιαν Μπρίγκελ ο πρεβύτερος.  Ο Ο φαν Στέινβαϊκ είναι γνωστός για τους πολυάριθμους φανταστικούς εσωτερικούς χώρους που βασίζονται στον καθεδρικό ναό της Παναγίας, στην Αμβέρσα. Αυτοί είχαν άμεση επιρροή στους πίνακες του Πίτερ Νέιφς του πρεσβύτερου. Αφού εγκαταστάθηκε στο Λονδίνο το 1617, ζωγράφισε το παρασκήνιο σε έργα των Άντονι φαν Ντάικ και  Ντανιίλ Μάιτενς.  Ο Ο φαν Στέινβαϊκ μετακόμισε στη Χάγη γύρω στο 1638, όπου ήταν ζωγράφος στην Αυλή. Η σύζυγός του, Σουσσάνα φαν Στέινβαϊκ (Susanna van Steenwijk) ήταν επίσης ζωγράφος αρχιτεκτονημάτων. Μετακόμισε στο Λάιντεν γύρω στο 1642.  Ο Ο φαν Στέινβαϊκ πέθανε στο Λάιντεν ή στη Χάγη .

## Παραπομπές


## Περαιτέρω ανάγνωση
*Μουσείο Γκέτι
*Liedtke, Walter A. (1984). Flemish paintings in the Metropolitan Museum of Art. New York: The Metropolitan Museum of Art. ISBN 0-87099-356-9.

## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Βασιλόπουλο Χανίων

Το **Βασιλόπουλο** (επίσημο: το Βασιλόπουλο) είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Βρίσκεται 30 χιλιόμετρα δυτικά από την πόλη των Χανίων. Ανήκε στην Επαρχία Κισσάμου. Από το 1998 έως το 2010, χρονιά κατά την οποία η διοικητική διαίρεση της Ελλάδος διαμορφώθηκε σύμφωνα με το σχέδιο Καλλικράτης ανήκε στο Δήμο Κολυμπαρίου του νομού Χανίων. Έχει υψόμετρο 199 μέτρων.

*Δείτε: *'Κοινότητα Βασιλοπούλου**'

## Παραπομπές


Κατηγορία:Δήμος Πλατανιά
Κατηγορία:Χωριά της περιφερειακής ενότητας Χανίων
Αφράτα Χανίων

Τα **Αφράτα** είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Βρίσκεται στο ακρωτήρι του Ροδωπού, σε μια περιοχή με ελαιώνες. Απέχει περίπου 3 χιλιόμετρα από το Κολυμβάρι και 28 χιλιόμετρα από την πόλη των Χανίων.

## Γενικά στοιχεία
Η παραλία στα **Αφράτα** βρίσκεται σε απόσταση ενός χιλιομέτρου από τον οικισμό και είναι πάντα προστατευμένη από τους ανέμους. Το παραδοσιακό χωριό των **Αφράτων** διαθέτει ταβέρνες και κάθε χρόνο οι κάτοικοι διοργανώνουν γιορτή Μελιού. Η διαδρομή για τα **Αφράτα** περνάει από το ιστορικό μοναστήρι της Παναγίας της Οδηγήτριας (Γωνιάς) και την Ορθόδοξη Ακαδημία Κρήτης. Ο «Ελληνόσπηλιος», που βρίσκεται στην περιοχή, είναι ένα όμορφο σπήλαιο στο οποίο βρέθηκαν σημαντικά αρχαιολογικά ευρήματα με πλούσιο διάκοσμο, αλλά δεν είναι επισκέψιμο.

## Διοικητικά στοιχεία
*Δείτε *'Κοινότητα Αφράτων**'

Αναφέρονται επίσημα το 1925 στο ΦΕΚ 27Α - 31/01/1925 να προσαρτόνται στην τότε κοινότητα Κολυμβαρίου. Το 1926 με το ΦΕΚ 407Α - 17/11/1926 ορίστηκαν έδρα της ομώνυμης νεοϊδρυθείσας κοινότητας. Σύμφωνα με την απογραφή του 2011 απογράφηκαν 137 κάτοικοι. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 8,306 χμ² (2011).

### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά